Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dilluns  22.10.2007  09:10

Violència desproporcionada segons els veïns de les Cases Barates del Bon Pastor

Antiavalots carreguen contre veïns joves i majors en el desallotjament dels veïns resistents.

Hi havia convocada una roda de premsa, que es va anul·lar, i el que va haver-hi va ser una roda de trompades. De manera poc ortodoxa segons els veïns, l'ajuntament de Barcelona va anar a desallotjar els veïns resistents a primera hora del matí de divendres 19 d'octubre 2007. Va haver-hi un gran desplegament d'antiavalots de la G.U. que va acordonar una zona i, per un fet fortuït, va carregar sense miraments. Els afectats van ser desnonats.

Sembla ser, per la versió dels veïns que hi eren, que a un jove se li va escapar el gos i, a l'anar a buscar-lo, va retirar la cinta que acordonava una zona de les Cases Barates que aïllava les cases a desallotjar. Aquest fet va provocar dues duríssimes càrregues dels antiavalots que van deixar una desena de veïns ferits.

La cosa ve de lluny. Va haver veïns que no els van semblar acceptables les condicions i les compensacions que l'ajuntament de Barcelona havia decidit per a remodelar el Barri del Bon Pastor i van plantar cara, enfrontant-se a l'A.VV. que va donar-hi el vist-i-plau. Van anar convocant concentracions i rodes de premsa, mirant d'aturar els desnonaments obligatoris, també van recorrer a la Justícia.

Divendres, l'ajuntament de Barcelona va saber com saltar-se la protecció que havia atorgat el Jutjat de Contenciós Administratiu, que decretava que les cases i els seus habitants no es podien tocar fins a la sentència judicial sobre les indemnitzacions, i va procedir al desallotjament de les famílies resistents i a l'enderroc de sostres i tapiat de portes i finestres del que fins llavors havien sigut les seves llars.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine